UCLAMPSET(1)

NUME
uclampset - manipulează atributele de limitare a utilizării sistemului sau ale unui proces

REZUMAT

uclampset [opțiuni] [-m minim] [-M maxim] -p PID

uclampset [opțiuni] [-m minim] [-M maxim] comanda [argument...]

DESCRIERE

uclampset stabilește sau preia atributele de limitare a utilizării ale unui PID existent sau execută comanda cu atributele date.

Limitarea utilizării este o nouă caracteristică adăugată în v5.3. Aceasta oferă un indiciu planificatorului cu privire la intervalul de utilizare permis în care ar trebui să funcționeze sarcina.

Utilizarea sarcinii afectează selecția frecvenței și plasarea sarcinii. Doar guvernatorul «schedutil cpufreq» înțelege să gestioneze indicii „util clamp” (utile limitării) la momentul redactării acestui articol. Consultați documentația nucleului dumneavoastră pentru informații suplimentare despre suportul altor guvernatori „cpufreq”.

Dacă rulați pe un sistem eterogen asimetric, cum ar fi Arm’s big.LITTLE. Utilizarea limitării poate ajuta la plasarea sarcinilor. Dacă sarcina este amplificată astfel încât valoarea util_min este mai mare decât capacitatea nucleelor mici, atunci planificatorul va face tot posibilul să o plaseze pe un nucleu mare.

În mod similar, dacă util_max este mai mică sau egală cu capacitatea nucleelor mici, atunci planificatorul poate alege să o plaseze acolo chiar dacă utilizarea reală a sarcinii este la maxim.

Stabilirea valorii uclamp_min a unei sarcini la o valoare nulă va stimula efectiv sarcina, deoarece atunci când aceasta va fi executată va porni întotdeauna de la această valoare de utilizare.

Dacă stabiliți valoarea uclamp_max a unei sarcini sub 1024, aceasta va limita efectiv sarcina, deoarece atunci când se execută nu va putea depăși niciodată această valoare de utilizare.

Gama completă de utilizare este: [0:1024]. Valoarea specială -1 este utilizată pentru a restabili valoarea implicită a sistemului.

Consultați cea mai recentă documentație a nucleului pentru mai multe detalii:

    https://kernel.org/doc/html/latest/scheduler/sched-util-clamp.html

OPȚIUNI

-m
    Stabilește valoarea util_min.

-M
    Stabilește valoarea util_max.

-a, --all-tasks
    Stabilește sau preia atributele de limitare a utilizării tuturor sarcinilor (fire de execuție) pentru un anumit PID.

-p, --pid
    Operează pe un PID existent și nu lansează o sarcină nouă.

-s, --system
    Stabilește sau preia atributele de limitare a utilizării la nivelul întregului sistem.

-R, --reset-on-fork
    Stabilește fanionul SCHED_FLAG_RESET_ON_FORK.

-v, --verbose
    Afișează informațiile de stare.

-h, --help
    Afișează acest mesaj de ajutor și iese.

-V, --version
    Afișează versiunea și iese.

UTILIZARE

Comportamentul implicit este de a rula o nouă comandă:
    uclampset [-m uclamp_min] [-M uclamp_max] comanda [argumente]

De asemenea, puteți prelua atributele de limitare a utilizării unei sarcini existente:
    uclampset -p PID

Sau să-le stabiliți:
    uclampset -p PID [-m uclamp_min] [-M uclamp_max]

Sau să controlați atributele la nivel de sistem:
    uclampset -s [-m uclamp_min] [-M uclamp_max]

PERMISIUNI

Un utilizator trebuie să posede CAP_SYS_NICE pentru a modifica atributele de planificare ale unui proces. Orice utilizator poate prelua informațiile de planificare.

NOTE

Atributele de limitare a utilizării la nivelul întregului sistem au rolul de a controla intervalul de utilizare permisă a sarcinilor. În mod implicit, atât uclamp_min cât și uclamp_max sunt fixate la 1024. Acest lucru înseamnă că utilizatorii pot stabili valorile de restricție a utilizării pentru sarcina lor pe întreaga gamă [0:1024].

De exemplu:
    uclampset -s -m 512 -M 700

va împiedica orice sarcină să fie mărită mai mult de 512. Și toate sarcinile din sistem sunt plafonate la o utilizare de 700. Efectiv, performanța maximă a sistemului este de 700.

Consultați documentația nucleului dvs. pentru a afla care este comportamentul exact așteptat pe acel nucleu.

AUTORI

CONSULTAȚI ȘI

nice(1), renice(1), taskset(1), sched(7)

Consultați sched_setscheduler(2) și sched_setattr(2) pentru o descriere a schemei de planificare Linux.

RAPORTAREA ERORILOR

Pentru rapoarte de eroare, folosiți

DISPONIBILITATE

Comanda uclampset face parte din pachetul util-linux care poate fi descărcat de la